— Мы прыйшлі да гэтага праекта не выпадкова, а год за годам стваралі прадукты харчавання, — заўважае дырэктар цэнтра Зянон Лоўкіс. – Сёння неабходна, каб чалавек мог атрымаць з прадукту максімальную карысць. Здароўе чалавека на 70 працэнтаў залежыць ад таго, што мы ўжываем. Атлусценне, цукровы дыябет, сардэчна-сасудзістыя, анкалагічныя і іншыя захворванні звязаны з харчаваннем. У той жа час збалансаваны, разнастайны рацыён – найлепшая прафілактыка. І ўсе нашы падраздзяленні займаюцца такім напрамкам, як аздараўленчае, прафілактычнае харчаванне.